SPOMENIK NOB - KOJAK

Spomenik NOB , ki se nahaja na Trgu svobode v Mariboru , je delo akademskega kiparja Slavka Tihca iz leta 1975 in je posvečen Narodno osvobodilnemu boju (NOB) . Narejen je iz brona. V spomeniku so vdolbeni razglasi o streljanju talcev in upornikov v Mariboru , ki so jih Nemci ( kot okupatorji Jugoslavije , v kateri smo živeli tudi Slovenci) ,med drugo svetovno vojno obsodili na smrt. Nemci so v Mariboru usmrtili 667 ljudi. Na spomeniku je izdolbeno tudi poslovilno pismo na smrt obsojenega Jožeta Fluksa. Tihčeva skulptura pomeni spomin, tradicijo in simbol mesta Maribora.

Mariborčani spomenik že od začetka imenujemo »KODŽAK«, saj je v času postavitve spomenika potekala po televiziji detektivska serija »Kodžak« v kateri je glavno vlogo igral igralec Telly Savales, ki je bil popolnoma gologlav(plešast). In ime Kodžak uporabljajo še danes.